stanford-oval/wikipedia huggingface dataset:
วัดจันทาราม (จังหวัดระนอง)

สำหรับวัดจันทารามแห่งอื่น ดูที่ วัดจันทาราม
| วัดจันทาราม |
| --- | --- |


ชื่อสามัญ: วัดจันทาราม, วัดประทุมธาราเทพนิมิตร, วัดน้ำจืด
ที่ตั้ง: ตำบลน้ำจืด อำเภอกระบุรี จังหวัดระนอง
ประเภท: วัดราษฎร์
นิกาย: มหานิกาย
เจ้าอาวาส: พระครูการุณสิกขศาสน์ (เถี้ยม วิจารโณ)
 สถานีย่อยพระพุทธศาสนา
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำจืด อำเภอกระบุรี จังหวัดระนอง ที่ตั้งอยู่ใกล้เขตแดนประเทศพม่า เป็นวัดพัฒนาตัวอย่างของจังหวัดระนอง และทางราชการได้ใช้เป็นประชุมและอบรมข้าราชการประชาชน
วัดจันทาราม เดิมชื่อ วัดประทุมธาราเทพนิมิตร ตั้งวัดเมื่อ พ.ศ. 2433 ตามประวัติกล่าวว่าเมื่อพระยาอัษฎงคตทิศรักษา (คอซิมบี้ ณ ระนอง)  ย้ายที่ตั้งเมืองตระ จากตำบลปากจั่น มาตั้งที่ตำบลน้ำจืด เมื่อ พ.ศ. 2428 แล้ว ด้วยเหตุที่พระยาอัษฎงคตทิศรักษา (คอซิมบี้ ณ ระนอง) รู้จักชอบพอและเคารพนับถือ หลวงพ่อจันทรซึ่งจำพรรษาอยู่ที่วัดขี้ไฟ ซึ่งอยุ่ตรงข้ามตำบลน้ำจืด ห่างจากเมืองตระ ไปทางเหนือเล็กน้อย จึงได้นิมนต์หลวงพ่อจันทร์มาอยู่ที่ตำบลน้ำจืด โดยสร้างวัดให้ที่เชิงเขาชายคลองน้ำจืด ห่างจากตัวเมืองประมาณ 1 กิโลเมตร โดยสร้างเป็นกุฎิไม้หลังเล็ก ๆ มุงหลังคาจาก กั้นด้วยจากอยู่ได้เฉพาะรูปเดียว เรียกว่า "วัดปทุมธาราเทพนิมิตร" แต่ชาวบ้านเรียกว่า วัดน้ำจืด เริ่มแรกเป็นสำนักสงฆ์ มีการสร้างอุโบสถที่หลังเขา ทำด้วยไม้ หลังคามุงจาก พอเป็นที่ทำสังฆกรรมได้
หลังจากที่หลวงพ่อจันทร์มรณภาพเมื่อ พ.ศ. 2455 ชาวบ้านจึงนำนามท่านมาตั้งเป็นชื่อวัดเพื่อเป็นอนุสรณ์ว่า "วัดจันทาราม" วัดได้รับพระราชทานวิสุงคามสีมาเมื่อวันที่ 16 กรกฎาคม พ.ศ. 2451 ภายในอุโบสถมีภาพจิตรกรรมฝาผนัง เป็นภาพวาดเกี่ยวกับพุทธประวัติของพระพุทธเจ้า และเรื่องเล่าจากวรรณคดีเรื่องต่าง ๆ โดยไม่ปรากฏว่าใครเป็นผู้เขียน
วัดคีรีบัววนาราม

| วัดคีรีบัววนาราม |
| --- | --- |


ที่ตั้ง: ตำบลเขาน้อย อำเภอลำสนธิ จังหวัดลพบุรี
ประเภท: วัดราษฏร์
นิกาย: มหานิกาย
ความพิเศษ: เป็นวัดที่
จุดสนใจ: เป็นวัดที่ตั้งอยู่บนเขาที่มีความสวยงาม และนอกจากนี้ยังมีถ้ำธรรมชาติไว้ให้ชมอีกด้วย
 สถานีย่อยพระพุทธศาสนา
วัดคีรีบัววนาราม  เป็นวัดในตำบลเขาน้อย อำเภอลำสนธิ จังหวัดลพบุรี
ประวัติวัด

วัดคีรีบัววนาราม (วัดถ้ำสุพรรณคูหา)
วัดคีรีบัววนาราม เป็นวัดที่ตั้งอยู่บนภูเขา สภาพโดยทั่วไปและบริเวณของวัดคีรีบัววนารามมีความเงียบสงบ และมีทัศนียภาพที่สวยงาม นั้นภายใต้ภูเขาซึ่งเป็นที่ตั้งของวัดมีถ้ำตามธรรมชาติ ขนาดใหญ่ 4 ถ้ำ มีพระพุทธรูปไว้สำหรับบูชา ฤดูร้อนจะเย็นสบาย ฤดูหนาวก็จะอบอุ่น สามารถเดินทะลุออกอีกทางด้านหนึ่งของถ้ำได้ และเป็นแหล่งท่องเที่ยวที่น่าสนใจอีกแหล่งหนึ่งสำหรับผู้ชื่นชอบธรรมชาติ เป็นสถานที่ประกอบพิธีกรรม กิจกรรมทางศาสนา เป็นหน่วยอบรมคุณธรรมจริยธรรมตั้งอยู่บนเขาสวยงามมาก
ดูเพิ่ม

อำเภอลำสนธิ
วัดควรค่าม้า

| วัดควรค่าม้า |
| --- | --- |


ชื่อสามัญ: วัดควรค่าม้า, วัดคุณค่าม้า
ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูวีรุฬธรรมวัฒน์
 สถานีย่อยพระพุทธศาสนา
วัดควรค่าม้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 94 ตารางวา
วัดควรค่าม้าตั้งวัดเมื่อ พ.ศ. 2035 เหตุที่ชื่อวัดควรค่าม้าเพราะในอดีด บริเวณส่วนใหญ่ของวัดเป็นพื้นที่ที่ใช้ในการเลี้ยงม้าจำนวนมาก เลี้ยงม้าเป็นพาหนะค้าขาย ต่อมาม้าได้ล้มตายลง ด้วยความอาลัยม้าจึงตัดสินใจอุทิศที่แปลงนี้ให้เป็นวัด สร้างวัดเพื่อระลึกถึงม้า เดิมชื่อ วัดคุณค่าม้า ต่อมาก็เพี้ยนเป็นวัดควรค่าม้า วัดได้รับพระราชทานวิสุงคามสีมาเมื่อ พ.ศ. 2405
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ วิหาร เจดีย์ (พระธาตุ) ย่อมุมไม้สิบสอง ด้านหน้าของเจดีย์ประดิษฐ์สถานเป็นพระพุทธรูปสมัยเชียงแสน ด้านซ้ายประดิษฐ์สถานเป็นพระสิงห์ ด้านขวาประดิษฐ์สถานเป็นพระนาคปรก ด้านหลังประดิษฐ์สถานพระเจ้าทันใจ
รายนามเจ้าอาวาส

ครูบาคำ
ครูบาปัญญา ปัญญาธโร
พระอธิการวีรธรรม วีรธัมโม พ.ศ. 2496–2506
พระอธิการทองสุข กลญาโน พ.ศ. 2506–2512
พระอธิการบุญฤทธิ์ ฐิติโก พ.ศ. 2513–2526
พระครูวีรุฬธรรมวัฒน์ พ.ศ. 2527–ปัจจุบัน
วัดจันทาราม (จังหวัดนครศรีธรรมราช)

สำหรับวัดจันทารามแห่งอื่น ดูที่ วัดจันทาราม
| วัดจันทาราม |
| --- | --- |

ชื่อสามัญ: วัดจันทาราม, วัดจัน
ที่ตั้ง: ตำบลท่าวัง อำเภอเมืองนครศรีธรรมราช จังหวัดนครศรีธรรมราช
ประเภท: วัดราษฎร์
นิกาย: มหานิกาย
เจ้าอาวาส: พระครูกาเดิม (ทอง ธมฺมสฺโร)
 สถานีย่อยพระพุทธศาสนา
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวัง อำเภอเมืองนครศรีธรรมราช จังหวัดนครศรีธรรมราช ปัจจุบันมีพระครูกาเดิม (ทอง ธมฺมสฺโร) ดำรงตำแหน่งเจ้าอาวาส
วัดจันทาราม หรือ วัดจัน ตั้งอยู่ใจกลางชุมชนท่าวัง-ท่ามอญ ย่านเศรษฐกิจที่สำคัญและเก่าแก่ของตัวเมืองนครศรีธรรมราช ตามประวัติวัดเล่าว่าวัดนี้สร้างขึ้นเมื่อ พ.ศ. 2340 สมัยพระบาทสมเด็จพระพุทธยอดฟ้าจุฬาโลกมหาราชและได้รับวิสุงคามสีมาเมื่อ พ.ศ. 2350
โบราณสถานที่สำคัญในวัดได้แก่ กุฏิครึ่งตึกครึ่งไม้ประดับด้วยลวดลายไม้ฉลุอย่างงดงาม เป็นกุฏิที่สร้างขึ้นสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประพาสเมืองนครศรีธรรมราชได้มีการสมทบทุนสร้างกุฏิขึ้น มีลักษณะเป็นอาคารทรงไทยปนฝรั่งซึ่งนิยมกันในสมัยนั้นส่วนลวดลายไม้ฉลุ หรือเรียกว่า เรือนขนมปังขิง วัดมีโบราณวัตถุคือ ตู้พระธรรมลงรักปิดทองจำนวน 5 ใบ เขียนลวดลายเรื่องรามเกียรติ์และลายไทย
วัดจันทร์นอก

| วัดจันทร์นอก |
| --- | --- |


ที่ตั้ง: ซอยพระรามที่ 3 ซอย 12 ถนนพระรามที่ 3 แขวงบางโคล่ เขตบางคอแหลม กรุงเทพมหานคร 10120
ประเภท: วัดราษฎร์
นิกาย: มหานิกาย
พระประธาน: หลวงพ่อโต
เจ้าอาวาส: พระครูสุวรรณสารโกวิท (ภานุวัฒน์ อติพโล)
 สถานีย่อยพระพุทธศาสนา
วัดจันทร์นอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร ปัจจุบันมีพระครูสุวรรณสารโกวิท (ภานุวัฒน์ อติพโล) เป็นเจ้าอาวาส
วัดจันทร์นอกสร้างขึ้นเมื่อประมาณ พ.ศ. 2313 ก่อนสมัยรัตนโกสินทร์ ไม่ทราบนามและประวัติผู้สร้าง เนื่องจากมีอีกวัดหนึ่งอยู่ตอนในเรียกว่าวัดจันทร์ใน วัดนี้จึงมีนามว่า "วัดจันทร์นอก" วัดได้รับพระราชทานวิสุงคามสีมาเมื่อประมาณ พ.ศ. 2330 เดิมด้านหน้าของวัดติดแม่น้ำเจ้าพระยา ไดรับพระราชทานวิสุงคามสีมาครั้งหลัง เมื่อ 29 กันยายน พ.ศ. 2541
อุโบสถหลังเก่าของวัดสร้างเมื่อ พ.ศ. 2330 ประดิษฐานองค์พระปฏิมา หลวงพ่อโต ลักษณะอุโบสถเป็นทรงโค้งสำเภาแบบอยุธยา อุโบสถหลังใหม่สร้างเสร็จในปี พ.ศ. 2543 ภายในประดิษฐานองค์พระปฏิมาทรงมารวิชัย (ปางชนะมาร) ชื่อองค์ หลวงพ่อดวงบุญ พรชัย โดยนำเอาชื่อของโยมผู้อุปถัมภ์การก่อสร้างอุโบสถภายในและภายนอกรวมกันเป็นชื่อพระประธาน ปัจจุบันอุโบสถหลังนี้ใช้ทำสังฆกรรมต่าง ๆ เช่น การทำวัตรสวดมนต์ ลงพระปาฏิโมกข์หรืออุปสมบท พิธีเวียนเทียนในวันสำคัญทางพระพุทธศาสนา เป็นต้น
พระประธานในอุโบสถ
พระประธานในวิหาร
วิหาร
จิตรกรรมฝาผนังในอุโบสถตอนแสดงยมกปาฏิหาริย์
ลุยจิ คัสติโยเน

| ลุยจิ คัสติโยเน |
| --- | --- |
เกิด: 8 เมษายน พ.ศ. 2510
ลุยจิ คัสติโยเน (Luigi Castiglione) นักมวยสากลชาวอิตาลี เกิดเมื่อ 8 เมษายน พ.ศ. 2510 ที่เมืองซาน เซเวโร ประเทศอิตาลี สถิติการชก 26 ครั้ง ชนะ 22 (น็อค 5) แพ้ 4
เกียรติประวัติ

แชมป์อิตาลีรุ่นฟลายเวท (2538)
แชมป์โลกรุ่นซูเปอร์ฟลายเวท WBU
ชิง 19 เมษายน 2540 ชนะคะแนน จิโอวานนี อันดราเด้ ที่ อิตาลี
ป้องกันแชมป์ครั้งที่ 1, 19 กรกฎาคม 2540 ชนะคะแนน สุวัจชัย นครหลวงโปรโมชั่น ที่ อิตาลี
ป้องกันแชมป์ครั้งที่ 2, 8 พฤศจิกายน 2540 ชนะคะแนน แอบเบ มนีซี ที่ อิตาลี
ป้องกันแชมป์ครั้งที่ 3, 9 พฤษภาคม 2541 ชนะคะแนน โฮเซ่ ฮัมเบอร์โต ลากอส ที่ อิตาลี
เสียแชมป์ 1 สิงหาคม 2541 แพ้น็อค มาซูกิซี สกาลี ยก 8 ที่ อิตาลี
แชมป์โลกรุ่นซูเปอร์ฟลายเวท WBU
ชิง 19 มิถุนายน 2542 ชนะคะแนน มาซูกิซี สกาลี ที่ อิตาลี
แชมป์ยุโรปรุ่นแบนตัมเวท
ชิง 6 ตุลาคม 2543 ชนะคะแนน เจสเปอร์ เจนเซ่น ที่ เดนมาร์ก
เสียแชมป์ 12 มีนาคม 2544 แพ้คะแนน ฟาเบียง กุยแลร์เมอ ที่ ฝรั่งเศส
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBU เมื่อ 8 สิงหาคม 2539 แพ้คะแนน ศรพิชัย พิษณุราชันย์ ที่ อิตาลี
วัดอาษาสงคราม

| วัดอาษาสงคราม |
| --- | --- |
พระอุโบสถวัดอาษาสงคราม

ชื่อสามัญ: วัดอาษาสงคราม
ที่ตั้ง: เลขที่ 346/1 ถนนทรงธรรม ตำบลตลาด อำเภอพระประแดง จังหวัดสมุทรปราการ 10130
ประเภท: พระอารามหลวงชั้นตรี ชนิดสามัญ
นิกาย: ธรรมยุติกนิกาย
 สถานีย่อยพระพุทธศาสนา
เจดีย์มอญวัดอาษาสงคราม
วัดอาษาสงคราม เป็นพระอารามหลวงชั้นตรี ชนิดสามัญ สังกัดคณะสงฆ์ธรรมยุติกนิกาย ในตำบลตลาด อำเภอพระประแดง จังหวัดสมุทรปราการ มีชื่อเดิมว่า เภี่ยงเกริงสละ เป็นภาษามอญ แปลว่า "วัดคลองจาก"
วัดสร้างขึ้นเมื่อปี พ.ศ. 2363 สมิงอาสาสงครามหลังรบชนะข้าศึกได้ถวายที่ดินเพื่อสร้างวัดเป็นการล้างบาปและตั้งนามวัดตามราชทินนาม วัดได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496
วัดมีเนื้อที่ 12 ไร่ 2 งาน 66 ตารางวา ที่ธรณีสงฆ์ เนื้อที่ 2 ไร่ 3 งาน 77 ตารางวา มีอาคารเสนาสนะดังนี้ อุโบสถกว้าง 14.50 เมตร ยาว 24.50 เมตร สร้างเมื่อ พ.ศ. 2500 กุฎีสงฆ์ 11 หลัง เป็นอาคารไม้และครึ่งตึกครึ่งไม้ หอสวดมนต์สร้างเมื่อ พ.ศ. 2513 ศาลาการเปรียญ สร้าง พ.ศ. 2522 มีเจดีย์ 1 องค์ เป็นเจดีย์ทรงมอญ ภายในบรรจุเครื่องราชอิสริยาภรณ์และสิ่งศักดิ์สิทธิ์ของผู้สร้างวัดหลังนี้ด้วย มีเสาร์หงษ์ตามแบบวัดมอญ
รายนามเจ้าอาวาส

พระมหาขัน บาลีรามัญ
พระอธิการกินรี เป็นหมอยาโบราณ
พระมหาทอง บาลีรามัญ
พระอธิการต้าน เป็นธรรมกถึกภาษารามัญ
พระอธิการอัย เกจิอาจารย์ดัง
พระครูอาทรธรรมกิจ (พร้อม อุชุโก ป.ธ.4)  พ.ศ. 2484–2507
พระครูสังฆวุฒาจารย์ (เย่อ โฆสโก)  พ.ศ. 2508–2524
พระเทพกิตติเมธี (โนรี ธีโร ป.ธ.5)  พ.ศ. 2525–2562
พระเมธีธรรมสาร (สมพร จิตฺตโสภโณ ป.ธ.7) 19 กุมภาพันธ์ พ.ศ. 2565–ปัจจุบัน
วัดอัมพวา (กรุงเทพมหานคร)

| วัดอัมพวา |
| --- | --- |


ที่ตั้ง: เลขที่ 109 แขวงบ้านช่างหล่อ เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอัมพวา ตั้งอยู่เลขที่ 109 ถนนอิสรภาพ 37 และถนนจรัญสนิทวงศ์ 22 แขวงบ้านช่างหล่อ เขตบางกอกน้อย กรุงเทพมหานคร สังกัด คณะสงฆ์มหานิกาย มีที่ดินตั้งวัด เนื้อที่ 8 ไร่ อาณาเขตทิศเหนือ ติดต่อกับซอยวัดอัมพวา ทิศใต้ติดกับที่เอกชน ทิศตะวันออกติดกับกองรถยนต์ กองช่าง ขส.ทร. ทิศตะวันตกติดกับอาคารบ้านเรือนราษฎรและโรงเรียนวัดอัมพวา
วัดอัมพวา สร้างขึ้นเมื่อประมาณ พ.ศ. 2211 ในสมัยอยุธยา ไม่ปรากฏหลักฐานว่าใครเป็นผู้สร้าง แต่เดิมบริเวณนี้เป็นพื้นที่สวน วัดตั้งอยู่ทิศตะวันตกวังสวนอนันต์ กรมการขนส่งทหารเรือ
วัดอัมพวา ได้รับพระราชทานวิสุงคามสีมา ประมาณ พ.ศ. 2216 (กรมการศาสนา,2526 358-359) ใบเสมารัชกาลที่ 1 เป็นเสมาคู่ หรืออาจจะเป็นใบเสมาสมัยกษัตริย์รัชกาลสุดท้ายของอยุธยาก็ได้ สองสมัยนี้ ใบเสมาแบบอย่างเหมือนกัน ใบเสมาแบบอย่างเหมือนกัน ใบเสมาทำซุ้มเป็นกูบช้าง ด้านหลังอุโบสถมีเจดีย์ทรงกลมใหญ่ เป็นแบบรัชกาลที่ 4 แสดงว่า ต้องมาปฏิสังขรณ์ใหญ่สมัยรัชกาลที่ 4 (น.ณ.ปากน้ำ)
ทั้งอุโบสถ และเจดีย์ใหญ่หนึ่งเจดีย์ และเจดีย์เล็กสองเจดีย์ เป็นปูชนียสถานเก่าแก่สันนิษฐานว่าสร้างตอนปลายสมัยอยุธยา มีปูชนียวัตถุ พระประธาน หน้าตัก กว้าง 4 ศอก พระพักตร์ มีลักษณะประติมากรรมแบบอู่ทอง พระพุทธรูปสมัยสุโขทัยสัมฤทธิ์ 4 องค์ ปัจจุบันเหลือ 3 องค์ ภาพเขียนที่บานประตูหน้าต่างหลังอุโบสถสมัยโบราณ (ปัจจุบันไม่พบ) มีภาพจิตรกรรมฝาผนัง ทั้งภายในอุโบสถ และภายในวิหารหลวงปู่นาค
จากแนวคิดที่ศึกษามีความเชื่อสนับสนุนตามแนวคิดของ น.ณ. ปากน้ำ และกรมการศาสนา วัดอัมพวา น่าจะสร้างในสมัยอยุธยาช่วงเจริญรุ่งเรือง ดังตัวอย่างที่กล่าว ในสมัยสมเด็จพระชัยราชาธิราช (2085) โปรดให้ขุดคลองแม่น้ำเจ้าพระยาใหม่ เพื่อสะดวกในการค้าขายในบริเวณดินแดนแถบนี้ประชาชนมาอาศัยจำนวนหนาแน่นที่สุด เริ่มเป็นเมืองด้านการค้าขายที่สำคัญ วัดอัมพวา อาจจะเริ่มก่อตัวในสมัยนั้นก็ได้ (กรองแก้ว บูรณะกิจ และสว่าง ขวัญบุญ ; 75)
พื้นที่ตั้งวัด เป็นที่สัญจรไปมาสะดวกสบาย มีซอยต่อเชื่อมระหว่างถนนอิสรภาพ ซอย 37 กับถนนจรัญสนิทวงศ์ ซอย 22 การคมนาคมสะดวก อาคารเสนาสนะ มีอุโบสถกว้าง 8 เมตร ยาว 26 เมตร ก่ออิฐถือปูน เจดีย์ทรงระฆังคว่ำด้านหลังอุโบสถ 1 ปาง มีวิหารหลวงปู่นาค กว้าง 7เมตร ยาว 14.30 เมตร อาคารคอนกรีต วิหารหลวงปู่แป้น กว้าง 7 เมตร ยาว 14 เมตร ก่ออิฐถือปูนวิหารสมเด็จพุฒาจารย์ (โต พรหมรํสี) ก่ออิฐถือปูน กุฏิสงฆ์ขนาดสงฆ์ขนาดเล็ก 4 ห้อง จำนวน 2 หลัง กุฏิสงฆ์ขนาดใหญ่สองชั้น 12 ห้อง จำนวน 1 หลัง กุฏิสงฆ์ขนาดเล็กสองชั้น 6 ห้อง จำนวน 1 หลัง ศาลาการเปรียญกว้าง 14 เมตร ยาว 36 เมตร 1 หลัง อาคารคอนกรีต หอระฆัง 1 หลัง เมรุ 1 หลัง ศาลาการบำเพ็ญกุศล 2 หลัง
ด้านการศึกษา ทางวัดสนับสนุนให้พระภิกษุสามเณรศึกษาพระปริยัติธรรมจากสำนักเรียนต่างๆ ได้ตามอัธยาศัย และเป็นประเพณีปฏิบัติมาช้านาน นอกจากนั้นยังให้ทางราชการสร้างโรงเรียนขึ้นในวัดเป็นการสนับสนุนการศึกษาของชาติอีกด้วย
ปัจจุบันมีพระภิกษุสามเณรศึกษาเล่าเรียนจำนวนมากตั้งแต่ระดับปริยัติธรรมแผนธรรม นักธรรมตรี โท – เอก และบาลี ตั้งแต่ประโยค 1-2 เป็นต้นไป
เจ้าอาวาสวัดอัมพวา

พระอาจารย์ ตา (เก่งทางสมถะกัมมัฏฐาน)
พระอาจารย์ พุก
พระอาจารย์ ปลื้ม
พระอาจารย์ จัน
พระอาจารย์ นุ้ย (หลวงอาพระครูแป้น)
พระครูแป้น รชโฏ (พ.ศ. 2456-250)
พระครูโสภณพัฒนกิจ (ปัจจุบัน เป็น พระราชพัฒนโสภณ เจ้าอาวาสวัดชิโนรสารามวรวิหาร พ.ศ 2553)
พระครูโสภณวิมลกิจ (พ.ศ. 2527 - 2545)
พระครูวุฒิธรรมานันท์ เจ้าอาวาสองค์ปัจจุบัน
วงศ์ปรู๋

Alangium platanifolium พืชชนิดหนึ่งในวงศ์ปรู๋
วงศ์ปรู๋ (Alangiaceae) เป็นวงศ์ขนาดเล็กของพืชดอกมีความใกล้เคียงกับวงศ์ (En:Cornaceae) ประกอบด้วยพืชสกุลเดียวคือ (En:Alangium) ตามระบบ AGP II วงศ์นี้ถือว่าเป็นชื่อพ้องของวงศ์ Cornaceae
วิทยุสื่อสารใส่ซิม

| --- | --- |
ชื่ออื่น: วิทยุสื่อสารใส่ซิม วิทยุพีโอซี
ประเภท: อุปกรณ์พีโอซี
ฟังก์ชั่นหลัก: กดเพื่อพูด
แนะนำโดย: ไฮเทรา
โหมดการสื่อสาร: ฮาล์ฟดูเพล็กซ์
วิทยุแบบกดเพื่อพูดผ่านเซลลูลาร์ (อังกฤษ: push to talk over cellular radio: PoC radio หรือ PTToC radio) หรือที่คนไทยรู้จักกันในชื่อของ วิทยุสื่อสารใส่ซิม หรือ วิทยุพีโอซี เป็นอุปกรณ์สื่อสารโต้ตอบแบบทันทีที่ทำงานบนเครือข่ายเซลลูลาร์ เป็นอุปกรณ์วิทยุที่รวมเอาเทคโนโลยีกดเพื่อพูดไว้ในเครื่องโทรศัพท์วิทยุเซลลูลาร์ ช่วยให้ผู้ใช้สามารถสื่อสารกับเครื่องรับตั้งแต่หนึ่งเครื่องขึ้นไปได้ทันทีในโหมดฮาล์ฟดูเพล็กซ์
แม้ว่าวิทยุสื่อสารใส่ซิมจะเป็นอุปกรณ์คล้ายเครื่องส่งรับวิทยุ แต่ก็มีความแตกต่างกันอย่างมาก เมื่อเปรียบเทียบกับแบบหลัง แบบแรกมีช่วงช่องสัญญาณที่กว้างกว่า ครอบคลุมพื้นที่กว้างกว่า และไม่จำเป็นต้องมีใบอนุญาตในการส่งสัญญาณ นอกจากนี้ วิทยุสื่อสารใส่ซิมยังรองรับฟังก์ชันขั้นสูง เช่น การโทรศัพท์ภาพ บริการข้อความสื่อประสม การติดตามตำแหน่งจีพีเอส และการแจ้งเตือนเหตุฉุกเฉิน
วิทยุสื่อสารใส่ซิมถูกนำมาใช้กันอย่างแพร่หลายในอุตสาหกรรมความปลอดภัยส่วนบุคคล โลจิสติกส์ การต้อนรับ และการช่วยเหลือ ผู้ผลิตตัวแทนของอุปกรณ์ดังกล่าว เช่น ไฮเทรา ทูแอร์ อินริโก และสเปนเดอร์
ประวัติ

แนวคิดของวิทยุสื่อสารใส่ซิม ได้รับการเสนอโดยบริษัทไอเทราโทรคมนาคมของสหรัฐเมื่อปี พ.ศ. 2530 โดยการใช้วิทยุสื่อสารใส่ซิมในเชิงพาณิชย์ครั้งแรกก็เริ่มต้นโดยบริษัทนี้ในปี พ.ศ. 2545 เช่นกัน
ในปี พ.ศ. 2547 องค์กรพันธมิตรโทรศัพท์เคลื่อนที่แบบเปิด (Open Mobile Alliance) ได้เสนอให้มีการกำหนดมาตรฐานวิทยุแบบกดเพื่อพูดผ่านเซลลูลาร์ โดยอ้างอิงจากเครือข่ายข้อมูลเซลลูลาร์จากโทรศัพท์เคลื่อนที่ และได้ประกาศมาตรฐานในเดือนมิถุนายน พ.ศ. 2548 เป็นมาตรฐานที่ได้รับอนุมัติให้เรียกว่า "พีโอซี 1.0"
หลังจากการเริ่มใช้งานเครือข่ายแบบ 4 จี แอลทีอี ในเชิงพาณิชย์ ทำให้การพัฒนาวิทยุสื่อสารแบบใส่ซิมพัฒนาก้าวหน้าอย่างรวดเร็ว และกลายเป็นอีกตัวเลือกหลักสำหรับหน่วยงานและองค์กรในการใช้งานวิทยุสื่อสาร โดยมีการพัฒนาให้รองรับคุณสมบัติขั้นสูงของวิทยุเคลื่อนที่ส่วนตัว (PMR) การส่งข้อความอักษร การโทรแบบส่วนตัวหรือกลุ่ม การติดตามตำแหน่งผ่านจีพีเอส การแจ้งเหตุฉุกเฉิน ผสานการใช้งงานต่าง ๆ เข้ากับเครือข่ายเซลลูลาร์แบบ 3 จี/แอลทีอี/5 จี
การทำงาน

วิทยุสื่อสารใส่ซิมจะเชื่อมต่อกับเครือข่ายพื้นฐานเซลลูลาร์ของผู้ให้บริการโทรศัพท์เคลื่อนที่ ผ่านการใส่ซิมการ์ดในรูปแบบเดียวกันกับโทรศัพท์เคลื่อนที่ ซึ่งเครื่อข่ายของการสื่อสารจะตั้งอยู่ในคลาวที่ตั้งอยู่บนเซิร์ฟเวอร์ส่วนตัวของผู้ให้บริการวิทยุสื่อสารใส่ซิมนั้น ๆ และดำเนินการสื่อสารระหว่างกันผ่านแพลตฟอร์มของวิทยุสื่อสารใส่ซิมผ่านเกตเวย์
ข้อดีของการใช้งานวิทยุสื่อสารใส่ซิมคือมีความน่าเชื่อถือสูง การสื่อสารไม่ติดขัด โดยไม่ต้องลงทุนระบบโครงสร้างพื้นฐานด้วยตนเอง รวมไปถึงแพลตฟอร์มของแต่ละวิทยุสื่อสารใส่ซิมสามารถเข้าถึงได้ง่าย (ปกติจะเป็นระบบปฏิบัติการแอนดรอยด์) รวมถึงบางระบบสามารถรองรับการเชื่อมต่อแบบแลนไร้สาย (WLAN) ซึ่งสามารถอุดช่องว่างของการสื่อสารหากในพื้นที่นั้นไม่มีระบบเครือข่ายโทรศัพท์เคลื่อนที่
ดูเพิ่ม

วิทยุคลื่นความถี่ภาคประชาชนในประเทศไทย
ศิริเทพ พัศดุ

ศิริเทพ พัศดุ ชื่อเล่น น็อต เกิดวันที่ 1 ธันวาคม พ.ศ. 2538 ที่จังหวัดชัยนาท เป็นนักกีฬาวอลเลย์บอลชายชาวไทย ผู้ทำหน้าที่ในตำแหน่งตัวบุกแดนหลัง ให้แก่สโมสรคอสโม เชียงราย
ประวัติ

ช่วงปี พ.ศ. 2555 ศิริเทพได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนชิงแชมป์เอเชีย 2012 ที่เตหะราน ซึ่งทีมของเขาสามารถเข้าสู่รอบ 8 ทีมสุดท้ายในเวลาต่อมา
เมื่อวันที่ 10 มกราคม พ.ศ. 2555 ศิริเทพได้ทำหน้าที่เป็นนักวอลเลย์บอลให้แก่โรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชน "กฟภ." อายุไม่เกิน 18 ปี ซึ่งเขาได้พาทีมคว้าแชมป์ โดยชนะโรงเรียนขามทะเลสอวิทยา ด้วยคะแนน 3–2 เซ็ต  ส่วนในเดือนกรกฎาคมปีเดียวกัน ศิริเทพได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 4 ที่จัดขึ้น ณ สุราบายา, ประเทศอินโดนีเซีย ซึ่งทีมของเขาแพ้เจ้าภาพอินโดนีเซีย จึงทำได้ทีมของเขาได้เหรียญเงิน
เมื่อเดือนพฤษภาคม พ.ศ. 2556 ศิริเทพได้เป็นตัวแทนโรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชนชายชิงชนะเลิศแห่งประเทศไทย ซึ่งทีมของเขาสามารถเอาชนะโรงเรียนขามทะเลสอวิทยาด้วยคะแนน 3–2 เซ็ต ทำให้ทีมของเขาผ่านเข้ารอบชิงชนะเลิศ โดยทีมของเขาเป็นฝ่ายชนะทีมทหารอากาศ-เกร็กคู ในรอบชิงชนะเลิศด้วยคะแนน 3–1 เซ็ต
เมื่อเดือนมิถุนายน พ.ศ. 2556 ศิริเทพได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 5 ที่จัดขึ้น ณ ฮานอย ประเทศเวียดนาม
เดือนตุลาคม พ.ศ. 2557 ศิริเทพได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย รุ่นอายุไม่เกิน 20 ปี 2014 ที่มานามา, ประเทศบาห์เรน ซึ่งทีมของเขาเป็นฝ่ายแพ้ทีมทีมชาติอิหร่านในรอบก่อนรองชนะเลิศด้วยคะแนน 3–0 เช็ต  และในรอบชิงอันดับที่ 5-8 ทีมของเขาเป็นฝ่ายแพ้ทีมทีมชาติไต้หวัน ด้วยคะแนน 1–3 เซ็ต จึงทำให้ต้องมาชิงอันดับที่ 7 ผลปรากฎว่าทีมของเขาเป็นฝ่ายแพ้ทีมทีมชาติกาตาร์ ซึ่งทีมของเขาได้อันดับ 8
เมื่อวันที่ 16 พฤศจิกายน พ.ศ. 2557 เขาได้ทำหน้าที่ร่วมกับทีมสโมสรวอลเลย์บอลคอสโม เชียงราย ในการแข่งขันวอลเลย์บอลไทยแลนด์ลีก 2015 ซึ่งทีมของเขาเป็นฝ่ายแพ้ทีมสโมสรวอลเลย์บอลชลบุรี-อีเทค-แอร์ฟอร์ซด้วยคะแนน 1-3 เซ็ต และในวันที่ 28 ของเดือนเดียวกัน ศิริเทพได้เป็นตัวแทนมหาวิทยาลัยศรีปทุม เข้าร่วมการแข่งขัน ทรู วอลเลย์บอลมหาวิทยาลัยแห่งประเทศไทย 2014 ซึ่งทีมของเขาสามารถคว้าแชมป์มาครองได้ และเขาได้รับรางวัลตบหัวเสายอดเยี่ยม
เมื่อเดือนธันวาคม พ.ศ. 2557 ศิริเทพได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
และในเดือนมกราคม พ.ศ. 2558 ศิริเทพถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอล 2 รายการ คือ วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ที่ ประเทศพม่า และ วอลเลย์บอลในซีเกมส์ ที่ ประเทศสิงคโปร์
เกียรติประวัติ > สโมสร

พ.ศ. 2556 : อันดับ 5 วอลเลย์บอลไทยเดนมาร์คซูเปอร์ลีก ร่วมกับคอสโม เชียงราย
พ.ศ. 2556 : อันดับ 6 วอลเลย์บอลไทยแลนด์ลีก ร่วมกับคอสโม เชียงราย
พ.ศ. 2557 : อันดับ 3 วอลเลย์บอลไทยเดนมาร์คซูเปอร์ลีก ร่วมกับคอสโม เชียงราย
พ.ศ. 2557 : อันดับ 5 วอลเลย์บอลไทยแลนด์ลีก ร่วมกับคอสโม เชียงราย
เกียรติประวัติ > ทีมชาติ

วอลเลย์บอลยุวชนชายชิงแชมป์เอเชีย 2012 : อันดับที่ 8
วอลเลย์บอลเยาวชนชายชิงแชมป์เอเชีย 2014 : อันดับที่ 8
เกียรติประวัติ > บุคคล

ทรู วอลเลย์บอลมหาวิทยาลัยแห่งประเทศไทย 2014 :"ตบหัวเสายอดเยี่ยม"
วัดจันทร์ใน

| วัดจันทร์ใน |
| --- | --- |


ที่ตั้ง: เลขที่ 449 ซอยเจริญกรุง 107 แยก 15/1-1 ถนนเจริญกรุง แขวงบางโคล่ เขตบางคอแหลม กรุงเทพมหานคร 10120
ประเภท: วัดราษฎร์
นิกาย: มหานิกาย
พระประธาน: พระพุทธศรีมุนีญาณ (หลวงพ่อยิ้ม)
เจ้าอาวาส: พระครูโสภณกิจจานุกิจ
 สถานีย่อยพระพุทธศาสนา
วัดจันทร์ใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร ที่ดินที่ตั้งวัดมีเนื้อที่ 7 ไร่ 3 งาน 40 ตารางวา มีเจ้าอาวาสรูปปัจจุบันคือ พระครูโสภณกิจจานุกิจ
วัดจันทร์ในสร้างขึ้นเมื่อประมาณ พ.ศ. 2313 ในสมัยกรุงธนบุรี ไม่ทราบนามและประวัติผู้สร้าง ที่ได้นามว่า "วัดจันทร์ใน" เป็นเพราะว่ามีอีกวัดหนึ่งนามว่าวัดจันทร์นอกซึ่งสร้างขึ้นมาในระยะพร้อม ๆ กัน วัดนี้ได้รับพระราชทานวิสุงคามสีมาแล้ว สันนิษฐานว่าคงได้รับประมาณ พ.ศ. 2330 หลังจากบ้านเมืองสงบสุขปกติดีแล้ว ด้านข้างของวัดติดคลองวัดจันทร์ หลวงพ่อจำปี เจ้าอาวาสรูปที่ 4 เล่าว่า ในอดีตคลองวัดจันทร์เป็นคลองที่กว้างมาก เป็นคลองที่ประชาชนใช้สัญจรทางน้ำ มีการค้าขายสินค้าทางน้ำ และมีการใส่บาตรยามเช้าทางน้ำอีกด้วย
อาคารเสนาสนะประกอบด้วยพระอุโบสถ สร้างเมื่อ พ.ศ. 2313 ศาลาการเปรียญ สร้างเมื่อ พ.ศ. 2490 หอสวดมนต์ สร้างเมื่อ พ.ศ. 2498 กุฏิสงฆ์ จำนวน 6 หลัง ศาลาบำเพ็ญกุศล จำนวน 3 หลัง ปูชนียวัตถุที่สำคัญคือ พระประธานในอุโบสถ มีนามว่า พระพุทธศรีมุนีญาณ (หลวงพ่อยิ้ม) เป็นพระพุทธรูปปางสมาธิ
พระพุทธศรีมุนีญาณ (หลวงพ่อยิ้ม) พระประธานในอุโบสถ
ใบเสมาหินทรายแดง
จิตรกรรมฝาผนังในอุโบสถ เป็นเรื่องทศชาติชาดก
รายนามเจ้าอาวาส

พระเกตุ
พระสายงามทองหล่อ
พระมหาบุญจันทร์ จกฺกธมฺโม
พระครูปิยศีลาภรณ์ (หลวงปู่จำปี)
พระครูโสภณกิจจานุกิจ (พ.ศ.2564 จนถึงปัจจุบัน)
ละครคน

| ละครคน |
| --- | --- |
The Writers  เรื่อง ละครคน
แนว: ดราม่า
บทประพันธ์: ว.วินิจฉัยกุล
บทละครโทรทัศน์: พ.ศ. 2560 :  ธัญลักษณ์ จุลพงษ์
กำกับโดย: พ.ศ. 2560 :  คฑาเทพ ไทยวานิช
นักแสดง: พ.ศ. 2560 : จิรายุ ละอองมณี นันทิดา แก้วบัวสาย อนิพรณ์ เฉลิมบูรณะวงศ์ นลินทิพย์ เพิ่มภัทรสกุล พิมพ์ทอง วชิราคม อัครวุฒิ มังคลสุต เดือนเต็ม สาลิตุล ณหทัย พิจิตรา อาภาศิริ นิติพน สันติสุข พรหมศิริ อภิรดี ภวภูตานนท์ เพ็ญเพ็ชร เพ็ญกุล เทวินทร์ สุรเชิดเกียรติ ธนัชพันธ์ บูรณาชีวาวิไล รัศมีแข ฟ้าเกื้อล้น
ผู้ประพันธ์ดนตรีแก่นเรื่อง: พ.ศ. 2560  :  ต้องเลวใช่ไหม – มุก สุชานันท์ มหาพรหมวัน
จำนวนตอน: พ.ศ. 2560 :   26  ตอน
การผลิต
ผู้จัดละคร: พ.ศ. 2560 : วรฤทธิ์ ไวยเจียรนัย
ควบคุมงานสร้าง: พ.ศ. 2560 :  สายทิพย์ มนตรีกุล ณ อยุธยา
ความยาวตอน: พ.ศ. 2560 :   75 นาที
บริษัทผู้ผลิต: พ.ศ. 2560 : บริษัท กู๊ดซีนส์ จำกัด
ออกอากาศ
สถานีโทรทัศน์: จีเอ็มเอ็ม 25
ออกอากาศ: 24 เมษายน 2560 (2560-04-24) – 18 กรกฎาคม 2560 (2560-07-18)
ละครคน เป็นละครโทรทัศน์แนว ดราม่า-โรแมนติก จากบทประพันธ์ของ ว.วินิจฉัยกุล ถูกนำมาสร้างเป็นละครโทรทัศน์ 2 ครั้งด้วยกัน
การสร้างเป็นละครโทรทัศน์

ครั้งแรกเมื่อปี พ.ศ. 2530 ผลิตโดย บริษัท ทีวี เอ จำกัด บทโทรทัศน์ ดาลัด คุปตะเวทิน กำกับการแสดงโดย อดุลย์ ดุลยรัตน์ นำแสดงโดย ฉัตรชัย เปล่งพานิช, อลิศ คริสตัน, ปรารถนา บรรจงสร้าง, รัญญา ศิยานนท์ ออกอากาศทาง สถานีโทรทัศน์ไทยทีวีสีช่อง 3
ครั้งที่สองในปี พ.ศ. 2560 โดยสร้างในโปรเจกต์ The Writers ผลิตโดย บริษัท กู๊ดซีนส์ จำกัด บทโทรทัศน์ ธัญลักษณ์ จุลพงษ์ กำกับการแสดงโดย คฑาเทพ ไทยวาณิช นำแสดงโดย จิรายุ ละอองมณี, นันทิดา แก้วบัวสาย, อนิพรณ์ เฉลิมบูรณะวงศ์, นลินทิพย์ เพิ่มภัทรสกุล, พิมพ์ทอง วชิราคม, อัครวุฒิ มังคลสุต, เดือนเต็ม สาลิตุล, อาภาศิริ นิติพน, สันติสุข พรหมศิริ, อภิรดี ภวภูตานนท์, เพ็ญเพ็ชร เพ็ญกุล, เทวินทร์ สุรเชิดเกียรติ, ธนัชพันธ์ บูรณาชีวาวิไล, รัศมีแข ฟ้าเกื้อล้น  ออกอากาศทุกวันจันทร์ - อังคาร เวลา 20.30 - 21.45 น. เริ่มตอนแรกวันที่ 24 เมษายน พ.ศ. 2560−18 กรกฎาคม พ.ศ. 2560 และตั้งแต่วันที่ 29 พฤษภาคม พ.ศ. 2560 เปลี่ยนเวลาออกอากาศเป็นทุกวันจันทร์ - อังคาร เวลา 20.20 - 21.35 น.ทาง จีเอ็มเอ็ม 25  ต่อจากละครเรื่องป่ากามเทพ
เรื่องย่อ

เพราะชีวิตคือละคร ที่ทุกคนต่างมีบทบาทที่ต้องแสดง แต่ชีวิต...ต่างจากละครตรงที่ ไม่มีใครรู้ล่วงหน้าว่า บทบาทของแต่ละคน จะจบลงที่ตรงไหนทุกคนทำได้แค่เพียง...แสดงในบทของตัวเอง ที่ได้รับในวันนี้ ให้ดีที่สุด
รายชื่อนักแสดง

| ปี | พ> ศ. 2530 | พ> ศ. 2560 |
| --- | --- | --- |
| สถานีออกอากาศ | ช่อง 3 | จีเอ็มเอ็ม 25 |
| ผู้จัดละคร | บริษัท ทีวี เอ จำกัด | บริษัท กู๊ดซีนส์ จำกัด |
| บทโทรทัศน์ | ดาลัด คุปตะเวทิน | ธัญลักษณ์ จุลพงษ์ |
| ผู้กำกับการแสดง | อดุลย์ ดุลยรัตน์ | คฑาเทพ ไทยวาณิช |
นักแสดงหลัก
| ศิวา | ฉัตรชัย เปล่งพานิช | จิรายุ ละอองมณี |
| แก้วใส | อลิศ คริสตัน | อนิพรณ์ เฉลิมบูรณะวงศ์ |
| จัตวา | วิวัฒน์ ผสมทรัพย์ | อัครวุฒิ มังคลสุต |
| เปรมา | ปรารถนา บรรจงสร้าง | พิมพ์ทอง วชิราคม |
| ดรงค์ | ไตรภพ ลิมปพัทธ์ | เทวินทร์ สุรเชิดเกียรติ |
| ทิวาวัน | รัญญา ศิยานนท์ | นลินทิพย์ เพิ่มภัทรสกุล |
นักแสดงรอง
| น้ำฝน | - | อริสรา ทองบริสุทธิ์ |
| เก็จ | เด่นนภา จันทร์ยงค์ | ณภัทร บรรจงจิตไพศาล |
| มัณฑนา​ | พิศมัย วิไลศักดิ์ | นันทิดา แก้วบัวสาย |
| วิษณุ​ | สมภพ เบญจาธิกุล | เพ็ญเพ็ชร เพ็ญกุล |
| วราวุธ​ | นิรุตติ์ ศิริจรรยา | สันติสุข พรหมศิริ |
| ลีลา | นีรนุช ปัทมสูต | อาภาศิริ นิติพน |
| แววนิล​ | ทาริกา ธิดาทิตย์ | อภิรดี ภวภูตานนท์ |
| เภา (คุณยาย) | จุรี โอศิริ | เดือนเต็ม สาลิตุล |
| ทิวลิป | - | ธนัชพันธ์ บูรณาชีวาวิไล |
| แจ๋ม | - | รัศมีแข ฟ้าเกื้อล้น |
นักแสดงรับเชิญ: 
| มรกต | - | ณหทัย พิจิตรา |
| อติเทพ | กำธร สุวรรณปิยะศิริ | - |
| อำพัน | จารุวรรณ ปัญโญภาส | - |
| ผกาย | นฤมล นิลวรรณ | - |
| พวงพยอม | เกศิณี วงศ์ภักดี | - |
ดูเพิ่ม

หลงไฟ
ความรักครั้งสุดท้าย
แนวสุดท้าย
แหล่งข้อมูลอื่น

ละครคน ที่สยามโซน
เรื่องย่อThe Writers ละครคน : manager.co.th เก็บถาวร 2017-04-29 ที่ เวย์แบ็กแมชชีน
เรื่องย่อThe Writers ละครคน : gossipstar.mthai.com
เรื่องย่อThe Writers ละครคน : gmm25.com เก็บถาวร 2017-04-29 ที่ เวย์แบ็กแมชชีน
เรื่องย่อThe Writers ละครคน
วัดภาวนาภิรตาราม

| วัดภาวนาภิรตาราม |
| --- | --- |


ชื่อสามัญ: วัดภาวนาภิรตาราม, วัดใหม่วินัยชำนาญ
ที่ตั้ง: เลขที่ 187 ซอยบางขุนนนท์ 20 ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดภาวนาภิรตาราม (เดิมชื่อว่า วัดใหม่วินัยชำนาญ) ตั้งอยู่ในแขวงบางขุนนนท์ เขตบางกอกน้อย กรุงเทพมหานคร เป็นวัดที่สร้างเมื่อปี พ.ศ. 2429 ในรัชสมัยพระบาทสมเด็จพระจุลจอมเจ้าอยู่หัว โดยขุนชำนาญสมบัติ เจ้าจำนวนหอรัชฎากรพิพัฒน์ (เล็ก จุลกะ) ต่อมาได้รับพระราชทานบรรศักดิ์เป็นพระภาษีสมบัติบริบูรณ์ และคุณหญิงเผื่อน เป็นผู้สร้าง
อาณาเขตของวัดด้านหน้าติดคลองบางกอกน้อย ด้านเหนือ ด้านใต้ และด้านตะวันตก มีลำคูเป็นแนวกั้นเขต มีเนื้อที่ทั้งหมด 8 ไร่ 2 งาน 40 ตารางวา